CELEX: 52009XG0131(01)
Language: ro
Date: 2009-01-31 00:00:00
Title: Concluziile Consiliului privind definirea unei Viziuni 2020 asupra spațiului european de cercetare

31.1.2009   
            
            
               RO
            
            
               Jurnalul Oficial al Uniunii Europene
            
            
               C 25/1
            
         Concluziile Consiliului privind definirea unei „Viziuni 2020 asupra spațiului european de cercetare”
   (2009/C 25/01)
   CONSILIUL UNIUNII EUROPENE,
   
               1.
            
            
               REAMINTEȘTE:
               
                           —
                        
                        
                           rezoluția din 15 iunie 2000 de stabilire a unei spațiu european de cercetare (SEC) (1), în urma Concluziilor președinției Consiliului European din 23-24 martie 2000 de la Lisabona, unde Uniunea Europeană a adoptat Strategia de la Lisabona având ca obiectiv să devină economia bazată pe cunoaștere cea mai competitivă și mai dinamică din lume,
                        
                     
                           —
                        
                        
                           concluziile Consiliului European din 22-23 martie 2005, în cadrul căruia s-a reînnoit strategia de la Lisabona care a pus accentul principal pe cunoaștere, inovare și pe optimizarea capitalului uman,
                        
                     
                           —
                        
                        
                           „Cartea verde a Comisiei privind spațiul european de cercetare: Noi perspective”, adoptată de Comisie la 4 aprilie 2007, care a propus o serie de obiective prioritare în vederea consolidării și extinderii SEC astfel încât acesta să contribuie pe deplin la Strategia de la Lisabona reînnoită,
                        
                     
                           —
                        
                        
                           concluziile Consiliului European din 13-14 martie 2008, care au făcut apel la crearea unei a „cincea libertăți” pentru a îndepărta barierele din calea liberei circulații a cunoașterii,
                        
                     
                           —
                        
                        
                           concluziile sale privind viitorul științei și al tehnologiei în Europa din 23 noiembrie 2007, care au făcut apel la o creștere a fondurilor din surse publice și private, precum și a resurselor umane destinate activităților de cercetare,
                        
                     
                           —
                        
                        
                           concluziile sale din 30 mai 2008 privind lansarea „Procesului de la Ljubljana — către realizarea deplină a Spațiului European de Cercetare” vizând stabilirea unei guvernanțe consolidate pentru SEC, și care au subliniat în special necesitatea dezvoltării unei viziuni pe termen lung asupra SEC pe baza obiectivelor Strategiei de la Lisabona,
                        
                     
                           —
                        
                        
                           comunicarea Comisiei din 26 noiembrie 2008 intitulată „Un plan economic european de redresare pentru creștere și locuri de muncă”, care propune în special măsuri de sprijinire a economiei bazate pe cunoaștere, inclusiv a IMM-urilor care se ocupă în mod intensiv de cercetare și care sunt amenințate în mod deosebit de actuala criză financiară.
                        
                     
         
               2.
            
            
               ÎNCURAJEAZĂ Comunitatea și statele membre să își consolideze coordonarea activităților de cercetare și dezvoltare tehnologică pentru a asigura coerența reciprocă a politicilor naționale și a politicii Comunității în domeniu.
            
         
               3.
            
            
               REAFIRMĂ importanța consolidării bazelor științifice și tehnologice în Europa și a dezvoltarea competitivității sale în urmărirea obiectivului de dezvoltare durabilă, inclusiv protecția mediului, și a satisfacerii nevoilor cetățenilor prin realizarea unui spațiu european de cercetare (SEC), în cadrul căruia cercetătorii, cunoștințele științifice și tehnologia să poată circula în mod liber;
            
         
               4.
            
            
               SUBLINIAZĂ că coordonarea și activitățile de cooperare din cadrul SEC sunt organizate pe bază de voluntariat, iar punerea lor în aplicare are loc în geometrie variabilă în spiritul unei cooperări strânse între Comunitate și statele membre, cu implicarea adecvată a țărilor asociate la Programul-cadru pentru cercetare și dezvoltare tehnologică și respectând principiul subsidiarității;
            
         
               5.
            
            
               REAMINTEȘTE că în plus față de Programul-cadru pentru cercetare și dezvoltare tehnologică, există o serie de alte inițiative dezvoltate la nivel european, precum EUREKA și COST, al căror rol continuă să fie esențial pentru crearea unui adevărat spirit de cooperare. Mai mult, există o varietate de instituții științifice de nivel înalt în Europa, inclusiv organizații și laboratoare științifice interguvernamentale (2), care contribuie la recunoașterea globală a cercetării europene;
            
         
               6.
            
            
               REAMINTEȘTE faptul că brevetul comunitar reprezintă o parte importantă a cadrului operațional privind drepturile de proprietate intelectuală pe care UE îl pune în practică în mod progresiv și că Institutul European de Inovație și Tehnologie (IET) împreună cu viitoarele sale Comunități ale cunoașterii și inovației (CCI) ar trebui să reprezinte un instrument care să apropie cercetarea, inovarea și educația în Europa;
            
         
               7.
            
            
               REAFIRMĂ că SEC constituie un element fundamental al Strategiei de la Lisabona pentru creștere economică și locuri de muncă și SUBLINIAZĂ necesitatea asigurării ca SEC să fie deplin operațional și să contribuie pe deplin la „triunghiul cunoașterii” reprezentat de cercetare, inovare și educație, care este forța motrice a competitivității și a dezvoltării durabile a Europei și care stă la baza ambițiilor sale de a deveni o economie și o societate de vârf, bazate pe cunoaștere;
            
         
               8.
            
            
               în acest context, CONSIDERĂ că creșterea concurenței la nivel mondial în domeniul cercetării și apariția provocărilor mondiale ale societății fac apel la accelerarea realizării depline a SEC, inclusiv a dimensiunii sale externe;
            
         
               9.
            
            
               APROBĂ „Viziunea 2020 asupra SEC” prevăzută în anexă, care a fost dezvoltată în parteneriat cu statele membre și cu Comisia în contextul primei etape a „Procesului de la Ljubljana”;
            
         
               10.
            
            
               INVITĂ statele membre și Comisia să comunice pe scară largă această viziune comună actorilor interesați și societății în ansamblul său, pentru a concentra rapid politicile și acțiunile în vederea realizării sale și, ulterior, pentru a o discuta, actualiza și consolida ca parte a „Procesului de la Ljubljana”;
            
         
               11.
            
            
               INVITĂ statele membre și Comisia să ia în considerare respectiva viziune în cadrul reflecției asupra Strategiei de la Lisabona de după 2010;
            
         
               12.
            
            
               INVITĂ viitoarele președinții să ia în considerare această viziune, precum și evoluția sa potențială, în dezvoltarea propunerilor privind viitoarea guvernanță a SEC și SUBLINIAZĂ necesitatea utilizării depline a potențialului structurilor de coordonare existente precum CREST, în vederea abordării inițiativelor din cadrul SEC;
            
         
               13.
            
            
               INVITĂ Comisia să propună până la sfârșitul anului 2009 un număr limitat de indicatori de monitorizare și criterii de evaluare pentru a aprecia progresele înregistrate în realizarea „Viziunii 2020 asupra SEC”.
            
         
      (1)  JO C 205, 17.7.2000, p. 1.
   
      (2)  Precum Organizația Europeană pentru Cercetare Nucleară (CERN), Agenția Spațială Europeană (ESA), Organizația Europeană pentru Cercetare astronomică în Emisfera Sudică (ESO), Laboratorul European de Biologie Moleculară (EMBL) și altele.
   
      ANEXĂ
      „VIZIUNEA 2020 ASUPRA SPAȚIULUI EUROPEAN DE CERCETARE”
      
         În 2020, toți actorii vor beneficia pe deplin de cea de „a cincea libertate” în întregul spațiu european de cercetare: libera circulație a cercetătorilor, cunoștințelor și a tehnologiei. SEC oferă condiții atractive și beneficiază de o guvernanță eficientă și performantă permițând efectuarea de cercetare și investirea în cadrul sectoarelor intensive ale cercetării și dezvoltării din Europa. Acesta creează o valoare adăugată solidă prin favorizarea unei concurențe științifice la nivelul întregii Europe, asigurând în același timp nivelul corespunzător de cooperare și coordonare. SEC răspunde nevoilor și ambițiilor cetățenilor și contribuie în mod efectiv la dezvoltarea durabilă și la competitivitatea Europei.
      
      Spațiul European de Cercetare (SEC) este ancorat în societate și răspunde nevoilor și ambițiilor acesteia, urmărind obiectivul dezvoltării durabile
      Baza publică de cercetare și tehnologie europeană joacă un rol esențial în a răspunde nevoilor cetățenilor și mediului de afaceri, printr-o activitate de cercetare de vârf de anvergură mondială.
      Principalele provocări sunt abordate prin investiții publice și private la nivel înalt în domeniul cercetării și prin parteneriate strategice voluntare care implică, într-o geometrie variabilă, Comunitatea, statele membre și țările asociate, pe baza unor activități prospective comune.
      Cercetarea sprijină de asemenea dezvoltarea politicilor naționale și ale UE și oferă factorilor de decizie dovezi științifice accesibile, diversificate și actualizate.
      Spațiul european de cercetare se bazează pe încrederea reciprocă și dialogul continuu între societate și comunitatea științifică și tehnologică. Libertatea de cercetare este pe deplin recunoscută. Activitatea de cercetare desfășurată în cadrul SEC respectă principiile etice ale UE și sprijină valorile democratice ale acesteia, precum și culturile și identitățile statelor membre.
      Spațiului european de cercetare permite Europei să se exprime în mod coerent în forurile internaționale și cu principalii săi parteneri internaționali. Autoritățile publice de la toate nivelurile promovează în comun coerența necesară între activitățile lor de cooperare în domeniul cercetării și dezvoltării și iau inițiative comune care oferă Europei potențialul de a situa în poziție de lider în ceea ce privește răspunsurile la provocările mondiale, cum ar fi cu privire la obiectivele de dezvoltare durabilă.
      SEC trasează calea europeană către excelență în domeniul cercetării și joacă un rol de forță motrice fundamentală pentru competitivitatea europeană în contextul globalizării
      Modernizarea sistemelor de cercetare merge mână în mână cu modernizarea sistemelor de învățământ și de inovare
      La toate nivelurile, de la cercetători individuali, organizații de finanțare, universități și instituții de cercetare, la IMM-uri și companii multinaționale se promovează interacțiuni puternice în cadrul „triunghiului cunoașterii” (educație, cercetare și inovație), sprijinite de mecanismele europene pertinente.
      De fiecare dată când o cer eficiența și interesele societății și economiei, politicile și programele de cercetare, educație și inovare sunt proiectate în comun de către autoritățile publice de la toate nivelurile, cu un grad de implicare adecvat al actorilor interesați relevanți.
      Resursele umane disponibile în domeniul științei și tehnologiei corespund cererii actorilor publici și privați implicați în cercetare, iar SEC contribuie la dezvoltarea structurilor corespunzătoare pentru formarea și circulația echilibrată a talentelor din domeniul cercetării, precum și la un echilibru favorabil între viața profesională și cea de familie.
      SEC sprijină dezvoltarea competitivității europene …
      Mediul de afaceri este stimulat să inoveze și să investească în Europa, în special în domeniul cercetării și dezvoltării. Societățile active din cadrul SEC beneficiază de avantajele unei piețe unice a bunurilor și serviciilor inovatoare și de un potențial de export excelent pe piețele mondiale în expansiune. Acestea exploatează pe deplin posibilitățile unei inovări deschise („open innovation”) prin intermediul unei piețe unice a cunoștințelor, inclusiv al unui cadru privind drepturile de proprietate intelectuală.
      În întregul SEC, societățile, inclusiv societățile și IMM-urile tinere și inovatoare se pot angaja ușor în parteneriate de cercetare cu o bază de cercetare publică europeană și beneficiază de un mediu favorabil bazat pe mecanisme de standardizare proactive și pe proceduri de achiziții publice coordonate care favorizează accesul acestora la piețele europene de idei, bunuri și servicii inovative aflate în plină expansiune.
      … și furnizează sprijin coordonat cercetătorilor și instituțiilor de cercetare angajate în cercetare de excelență
      Autoritățile publice din întregul spațiu european de cercetare contribuie la consolidarea excelenței științifice și tehnologice europene la nivel mondial, bazându-se pe coordonare și cooperare în situația în care există o valoare adăugată clară. În acest scop, sistemele de cercetare, obiectivele politicilor, precum și mecanismele și programele de diseminare și susținere naționale și regionale care reprezintă elementele centrale ale spațiului european de cercetare, sunt dezvoltate într-o modalitate simplă și coerentă.
      O parte semnificativă a finanțării publice a cercetării este furnizată prin concurența deschisă din cadrul spațiului european de cercetare bazată pe calitatea și relevanța cercetării, promovându-se astfel treptat specializarea și concentrarea necesare a resurselor în unități de masă critică și îmbunătățindu-se eficacitatea finanțărilor cercetării.
      Finanțările publice permit o marjă de manevră largă pentru creativitate, precum și o diversitate sănătoasă în materie de abordare a provocărilor. În acest scop, Consiliul European de Cercetare și organizațiile naționale de finanțare, finanțează activitățile de cercetare complet deschise și nefinalizate și sunt deschise, atât în interiorul, cât și în dincolo de frontierele naționale ale Uniunii Europene, propunerilor directe ale cercetătorilor individuali, precum și ale echipelor.
      În același timp, consolidarea capacităților științei și tehnologiei este promovată în întreaga Uniune Europenă
      Exploatându-și pe deplin potențialul de cercetare, toate statele membre și toate regiunile europene își capitalizează forțele, obținând acces la alte cunoștințe sau capacități specializate disponibile în altă parte în Europa. Acest lucru se realizează cu un sprijin însemnat din partea politicii de coeziune și cu gradul de coordonare transnațională necesar pentru optimizarea din punct de vedere geografic a dezvoltării capacităților științifice și tehnologice în Europa.
      Ca parte a unui peisaj diversificat și bogat de instituții științifice de cel mai înalt nivel, principalele infrastructuri de cercetare în cadrul SEC promovează excelența în știință în contextul competiției mondiale și sunt cofinanțate la nivelul UE dacă este cazul, cu dezvoltarea rapidă a unor infrastructuri nou distribuite. Acestea oferă un acces echitabil la facilități de cercetare și demonstratori tehnologici moderni de anvergură internațională.
      SEC oferă un spațiu de libertate și oportunități fără frontire, deschis către lume, favorizând dialogul, schimburile și interacțiunile
      Spațiul european de cercetare asigură libera circulație a cunoașterii peste frontierele naționale. Autoritățile publice de la toate nivelurile urmăresc în comun deschiderea către colaborarea cu țările terțe, pe baza identificării avantajelor reciproce și pe baza gestionării și protecției adecvate a proprietății intelectuale. Spațiul european de cercetare se găsește în centrul tuturor principalelor rețelele globale de producție, de distribuție și de utilizare a cunoștințelor științifice și tehnologice.
      Existența cadrelor comune de referință, de orientare și, după caz, de reglementare, permite crearea și funcționarea piețelor și rețelelor transnaționale în cadrul cărora actorii spațiului european de cercetare pot interacționa unii cu alții în mod eficace și eficient.
      Toate instituțiile de cercetare din SEC dispun de o autonomie strategică, financiară și de conducere completă, care le permite să intre în parteneriate și alianțe durabile în întreaga Europă și în afara acesteia și să interacționeze în mod eficace cu mediul de afaceri și cu alți actori. Aceste interacțiuni sunt facilitate printr-o piață deschisă a serviciilor de cercetare contractuală și a orientărilor adecvate privind gestionarea proprietății intelectuale.
      Actorii sunt în măsură să acceseze, să gestioneze și să își împărtășească cunoștințe (inclusiv prin intermediul accesului deschis) în întregul SEC, utilizând sisteme de informare foarte performante și interoperabile.
      Instituțiile europene de cercetare oferă condiții de muncă atractive pentru cercetătorii din întreaga lume, atât bărbați cât și femei, în cadrul unei piețe a muncii unice care minimizează obstacolele financiare sau administrative din calea mobilității transnaționale sau intersectoriale.